**บริษัท ไทยโพลีอะคริลิค จำกัด (มหาชน)**

**นโยบายการกำกับดูแลกิจการที่่ดี**

คณะกรรมการบริษัท ไทยโพลีอะคริลิค จำกัด (มหาชน) มีหน้าที่ดำเนินธุรกิจให้เป็นไปในทางที่ก่อให้เกิดประโยชน์สูงสุดต่อผู้ถือหุ้น รวมถึงสร้างความเป็นธรรมกับผู้มีส่วนได้เสียทุกฝ่าย ควบคู่ไปกับการสร้างสรรค์สินค้าและบริการที่มีคุณภาพเพื่อตอบสนองต่อความต้องการของลูกค้า

คณะกรรมการบริษัทได้ใช้หลักการกำกับดูแลกิจการที่ดี และได้นำคำแนะนำภายใต้หลักปฎิบัติสำหรับบริษัทจดทะเบียนปี 2561 ที่ออกโดยสำนักงานคณะกรรมการกำกับหลักทรัพย์และตลาดหลักทรัพย์ (กลต.) โดยแนวทางประกอบด้วยหลักปฎิบัติ 8 ข้อสำหรับกรรมการมาเป็นแนวทางในการปฎิบัติ เพื่อเป็นบรรทัดฐานในการควบคุมการบริหารจัดการธุรกิจให้มีความโปร่งใสและเป็นธรรม เพื่อผลประโยชน์ร่วมกันของผู้ถือหุ้นของบริษัท ผู้มีส่วนได้เสียรวมทั้งสังคมและชุมชนที่บริษัทดำเนินกิจการอยู่ ได้แก่

1. ตระหนักถึงบทบาทและความรับผิดชอบของคณะกรรมการในฐานะผู้นำที่สร้างคุณค่าให้แก่กิจการอย่างยั่งยืน
2. กำหนดวัตถุประสงค์และเป้าหมายหลักของกิจการที่เป็นไปเพื่อความยั่งยืน
3. เสริมสร้างคณะกรรมการที่มีประสิทธิผล
4. สรรหาและพัฒนาผู้บริหารระดับสูงและการบริหารบุคลากร
5. ส่งเสริมนวัตกรรมและการประกอบธุรกิจอย่างมีความรับผิดชอบ
6. ดูแลให้มีระบบการบริหารความเสี่ยงและการควบคุมภายในที่เหมาะสม
7. รักษาความน่าเชื่อถือทางการเงินและการเปิดเผยข้อมูล
8. สนับสนุนการมีส่วนร่วมและการสื่อสารกับผู้ถือหุ้น

ทั้งนี้ บริษัทได้เผยแพร่คู่มือการกำกับดูแลกิจการ จรรยาบรรณในการทำงาน และนโยบายการต่อต้านการทุจริตบนเว๊บไซด์ของบริษัทแล้ว

**โดยสรุปสาระสำคัญของการดำเนินการด้านการกำกับดูแลกิจการเป็นดังนี้**

1. **สิทธิของผู้ถือหุ้น**

สิทธิของผู้ถือหุ้นครอบคลุมสิทธิขั้นพื้นฐานต่างๆ ทั้งในฐานะนักลงทุนในหลักทรัพย์และในฐานะเจ้าของบริษัท เช่น สิทธิในการซื้อ ขาย โอนหลักทรัพย์ที่ตนถืออยู่ สิทธิในการที่จะได้รับเงินปันผล สิทธิในการประชุมผู้ถือหุ้น สิทธิในการแสดงความคิดเห็นหรือตั้งคำถามใดๆ ในที่ประชุมผู้ถือหุ้น รวมถึงสิทธิในการร่วมตัดสินใจในเรื่องสำคัญของบริษัท เช่น การเลือกตั้งกรรมการและการเสนอแก้ไขหนังสือบริคณห์สนธิข้อบังคับของบริษัท เป็นต้น และรับทราบผลการประชุม

1. **การปฏิบัติต่อผู้ถือหุ้นอย่างเท่าเทียมกัน**

บริษัทปฏิบัติต่อผู้ถือหุ้นทุกรายโดยเท่าเทียมกัน ไม่ว่าจะเป็นผู้ถือหุ้นรายใหญ่หรือผู้ถือหุ้นรายย่อย ผู้ลงทุนทั่วไป ผู้ลงทุนสถาบันทั้งจากในประเทศหรือต่างประเทศ ผู้ถือหุ้นทุกรายมีสิทธิพื้นฐานในฐานะผู้ถือหุ้นเท่าเทียมกัน โดยไม่ขึ้นกับเพศ อายุ เชื้อชาติ สัญชาติ ศาสนา ความเชื่อ หรือฐานะทางสังคม

1. **การคำนึงถึงบทบาทของผู้มีส่วนได้ส่วนเสีย**

บริษัทดำเนินกิจการด้วยความรับผิดชอบต่อผู้มีส่วนได้ส่วนเสียทุกฝ่าย โดยมุ่งหวังให้เกิดผลประโยชน์ร่วมกัน ด้วยเหตุนี้บริษัทจึงคำนึงอยู่เสมอว่าการบริหารจัดการและการดำเนินงานใดๆของบริษัทจะต้องไม่สร้างความเสียหายหรือส่งผลกระทบต่อสิทธิของผู้มีส่วนได้ส่วนเสีย

**4. การเปิดเผยข้อมูลและความโปร่งใส**

การเปิดเผยข้อมูลเป็นดัชนีวัดความโปร่งใสในการดำเนินการที่สำคัญเป็นปัจจัยสำคัญในการสร้างความเชื่อมั่นให้กับนักลงทุนและผู้มีส่วนได้เสียทุกฝ่าย บริษัทจึงให้ความสำคัญกับการเปิดเผยข้อมูลที่ถูกต้อง แม่นยำ และสร้างช่องทางการเปิดเผยข้อมูลที่หลากหลายเพื่อให้ผู้มีส่วนได้ส่วนเสียทุกฝ่ายสามารถเข้าถึงข้อมูลได้โดยง่าย

**5. ความรับผิดชอบของคณะกรรมการ**

คณะกรรมการตระหนักถึงความรับผิดชอบและบทบาทในการกำหนดนโยบายและทิศทางดำเนินงานของบริษัทให้เป็นไปตามกฎหมาย วัตถุประสงค์ข้อบังคับของบริษัท ตลอดจนมติที่ประชุมผู้ถือหุ้น โดยมีการกำกับควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพ เพื่อรักษาผลประโยชน์ของบริษัท เพิ่มมูลค่าทางเศรษฐกิจให้แก่กิจการและให้ความมั่นคงแก่ผู้ถือหุ้นบนพื้นฐานของหลักการกำกับดูแลกิจการที่ดี โดยคณะกรรมการได้ติดตามดูแลให้มีการนำกลยุทธ์ไปบริหารกิจการให้เกิดการเติบโตอย่างยั่งยืน บทบาทหน้าที่ของคณะกรรมการบริษัทที่มีต่อบริษัทและผู้ถือหุ้นจึงมีความความสำคัญ ทั้งนี้ คณะกรรมการมีบทบาทอย่างมากต่อการกำกับดูแลกิจการกิจการที่ดีจึงประกอบไปด้วยผู้ทรงคุณวุฒิ เป็นผู้มีภาวะผู้นำ มีวิสัยทัศน์ มีความรู้ ความสามารถและประสบการณ์ด้านต่างๆ อย่างเหมาะสม มีความซื่อสัตย์สุจริตและมีความเป็นอิสระในการตัดสินใจเพื่อประโยชน์สูงสุดต่อบริษัทและผู้ถือหุ้นโดยรวม